La SAG planta arbres en la plaça Echegaray amb la implicació de l'alumnat del CEIP Baladre
23 de febrer 2021

![Imagen 1](/media/ci2ph4yb/87-c1-img_8822.jpg)![Imagen 2](/media/a4rewl2t/87-c2-img_8841.jpg)

​La Societat Anònima de Gestió (SAG) ha plantat 11 arbres en la plaça Echegaray de Baladre, per a la qual cosa ha comptat amb la inestimable ajuda de l'alumnat del col·legi Baladre. Alumnes de tots els cursos han participat en la plantació i primer reg, a més d'apadrinar a cadascun dels nous arbres col·locant cartells identificatius.

  

El delegat de la SAG, Roberto Rovira, ha manifestat que des de la SAG «**volem col·laborar en la millora de les zones verdes del barri, implicant els més menuts com a garantia de consolidació d'estes millores per al futur**».

  

En esta primera intervenció s'han plantat cinc _Celtis australis_ (lledoners), cinc _Jacaranda mimosifolia_ (jacaranda) i un _Sophora japonica_, este últim dins del col·legi. Posteriorment, la SAG instal·larà el reg per degoteig i es produirà una segona intervenció amb la plantació d'espècies arbustives en la qual també participarà l'alumnat. El regidor ha afegit que durant enguany continuaran actuant en més espais verds de Baladre i altres zones per a millorar-les: «**Este tipus d'actuacions són habituals per a la SAG i es realitzen també amb associacions de veïns i amb Acció Ecologista Agró en diferents zones de la ciutat i espais naturals. Això ajuda al coneixement i sensibilització de la ciutadania sobre la importància de l’atenció i millora dels nostres espais verds**».

  

Des de la direcció del col·legi, han destacat el gran acolliment d'esta iniciativa entre l'alumnat, ja que molts alumnes viuen en el barri i s’han mostrat molt satisfets i motivats amb esta intervenció.

  

![](/media/kx3pkgqm/87-c3-img_8839.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/la-sag-planta-arbres-en-la-placa-echegaray-amb-la-implicacio-de-l-alumnat-del-ceip-baladre/ "Facebook")
*   [](http://twitter.com/share?url=https://aytosagunto.es/va/actualitat/la-sag-planta-arbres-en-la-placa-echegaray-amb-la-implicacio-de-l-alumnat-del-ceip-baladre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-sag-planta-arbres-en-la-placa-echegaray-amb-la-implicacio-de-l-alumnat-del-ceip-baladre/ "Linked In")
*   [](mailto:?body=https://aytosagunto.es/va/actualitat/la-sag-planta-arbres-en-la-placa-echegaray-amb-la-implicacio-de-l-alumnat-del-ceip-baladre/)